Kvam

Kvam er en kommune i Vestland fylke. Den grenser i nord mot Vaksdal, i nord og øst mot Voss, i sør mot Kvinnherad, og i vest mot Bjørnafjorden og Samnanger kommuner. Over Hardangerfjorden i sørøst ligger Ullensvang. Kommunesenteret er Norheimsund, andre tettsteder er Øystese, Strandebarm og Ålvik. Kvam ligger i Hardanger og hørte til Hordaland fylke inntil sammenslåingen til Vestland fylke i 2020.
Kvam er en av 3 norske kommuner som benytter betegnelsen «herad» i stedet for «kommune», de to andre er Voss og Ulvik. En person som kommer fra Kvam herad, blir gjerne kalt en «kvemming».
Den gammelnorske formen av navnet var Hvammr som betyr "(liten) dal", dette viser kanskje til Steinsdalen vest for Norheimsund. Før 1911 het kommunen Vikør, som kommer fra det gammelnorske ordet Vikøyar. Det var navnet på gården hvor gamle Vikøy kirke lå.


== Politikk ==


=== Kommunevalget 2019 ===
Ved kommunevalget i 2019 var det 6600 stemmeberettigede i kommunen. Det ble avgitt 4560 stemmer, d.v.s 70 prosent av de avgitte stemmer. Kommunestyret har 27 representanter. I perioden 2019-2023 er åtte partier representert i kommenstyret.

Senterpartiet - 8 mandater (29,1 prosent)
Arbeiderpartiet - 6 mandater (22,9 prosent)
Fremskrittspartiet - 4 mandater (13,8 prosent)
Kristelig Folkeparti - 3 mandater (9.8 prosent
Høyre - 3 mandater (8,7 prosent)
Miljøpartiet De Grønne - 2 mandater (6,5 prosent)
Sosialistisk Venstreparti - 1 mandat (4,9 prosent)
Rødt - 1 mandat (3,5 prosent)
Venstre - 0 mandater (1,6 prosent)Torgeir Næss (Ap) er ordfører og Frode Nygård (FrP) er varaordfører.
Kilde: Kommunestyrevalget 2019 - Kvam - NRK Valgresultat 2019


=== Kommunevalget 2015 ===
Ved kommunevalget i 2015 var det 6580 stemmeberettigede i kommunen. Avgitte stemmer var 4232, d.v.s. 64,4 prosent. Kommunestyret har 27 representanter. I perioden 2015-2019 er åtte partier representert:

Senterpartiet - 9 mandater (31,0 prosent)
Arbeiderpartiet - 6 mandater (20,7 prosent)
Kristelig Folkeparti - 3 mandater (12,1 prosent)
Fremskrittspartiet - 3 mandater (12,0 prosent)
Høyre - 3 mandater (10,5 prosent)
Miljøpartiet De Grønne - 1 mandat (5,1 prosent)
Venstre - 1 mandat (4,0 prosent)
Sosialistisk Venstreparti - 1 mandat (3,7 prosent)Jostein Ljones (Sp) er ordfører og Heidi Sandven Botnen (Krf) er varaordfører.


== Elver, fjorder, fjell og vann i Kvam ==
Bjølsegrøvvatnet
Fuglafjell er det høyeste fjellet i Kvam.
Steinsdalsfossen
Krokavatn


== Tusenårssted ==
Tusenårsstedet i Kvam er Øystese.


== Kjente personer fra Kvam ==
Isak Nilssen Botnen (1669 - 1759) og sønnen Trond Isaksen Flatabø, felemakere
Peder Jørgen Cloumann (1747-1817), fogd og eidsvollsmann
Johannes Nilssøn Skaar (1828-1904), biskop
Nils Nilsson Skaar (1826 - 1909), broren Gjermund Nilsson Skaar (1814 - 1892) og sønnen Nils Nilsson Skaar (1852 - 1948), alle ordførere og stortingsmenn
Jon Flatabø (1846-1930), forfatter
Ingebrigt Vik (1869-1927), billedhugger
Jakob Nilsson Vik (1882-1960), stortingsrepresentant (B) 1928-1945, sosialminister 1931-1933
Svein Rosseland (1894-1985), astrofysiker, professor ved Universitetet i Oslo
Geirr Tveitt (1908-1981), komponist
Sverre L. Mo (1915-2001), stortingsrepresentant (KrF) 1965-1981
Pål Sundvor (1920-1992), forfatter
Svanhild Mundheim (1920-2014), hallodame i NRK og leder av Ønskekonserten
Per Øyvind Heradstveit (1932-2004), journalist og TV-personlighet, vokste opp i Vikøy i Kvam
Torkel Hovland (1935-2018), generalmajor
Kaare Aksnes (f. 1938), astronom, professor ved Universitetet i Oslo
Ingmar Ljones (f. 1943), politiker (KrF), tidl. ordfører i Bergen
Kaj Skagen (f. 1949), forfatter
Nils Gunnar Lie (f. 1950), journalist og programleder (NRK/TV 2)
Valgerd Svarstad Haugland (f. 1956), statsråd, leder av Kristelig Folkeparti 1995-2004, fylkesmann i Oslo og Akershus
Jon Fosse (f. 1959), forfatter, vokste opp i Strandebarm
Frode Aga (f. 1955), kokk
Arne Johannessen (f. 1958), lensmann,  tidl. leder av Politiets Fellesforbund
Geir Botnen (f. 1959), pianist
Yngve Sundvor (f. 1968), regissør
Heidi Marie Vestrheim (f. 1977), musiker
Frank Kjosås (f. 1981), skuespiller
Torgeir Børven (f. 1991), fotballspiller
Grunde Almeland (f. 1991), politiker
Hildegun Riise (f.1958), skuespiller


== Dialekt ==


== Referanser ==


== Eksterne lenker ==
(nn) Offisielt nettsted 
(en) Kvam – kategori av bilder, video eller lyd på Commons 
(no) Lokalhistoriske historier og artikler fra Kvam kommune